Iste erticlo ye sobre una cinta estausunidense de comedia dramatica de 1993; ta atros usos, se veiga Mrs. Doubtfire (desambigación).

Mrs. Doubtfire (títol orichinal en anglés, enguerada en Aragón con o títol en castellano de Señora Doubtfire, papá de por vida, en idioma aragonés Sinyora Doubtfire, papá de por vida) ye una cinta de comedia dramatica de cine estausunidense de l'anyo 1993 dirichida por Chris Columbus seguntes un guión adaptau por Randi Mayem Singer y Leslie Dixon basau en a novela Quand papa était femme de ménage d'Anne Fine (1987), con una banda sonora orichinal de Howard Shore, una dirección de fotografía de Donald McAlpine, una producción cinematografica de Marsha Garces Williams, Robin Williams y Mark Radcliffe ta las productoras 20th Century Fox y Blue Wolf Production y que conta con un elenco d'actors formau por Robin Williams, Sally Field, Pierce Brosnan, Harvey Fierstein, Polly Holliday, Lisa Jakub, Matthew Lawrence, Mara Wilson, Robert Prosky, Anne Haney, Scott Capurro, Martin Mull y William Newman.

En a cinta s'explica cómo Daniel Hillard, un actor de voz con poco exito profesional, ye visto por su muller como una persona incapable d'afrontar os problemas d'a vida real y que vive en un mundo de fantasía, dica que ista decide separar-se d'él; pero cuan su muller decide contractar a una mainadera ta que l'aduye con os suyos fillos y en as labors d'a casa, Daniel decide disvrazar-se y estar él qui obtienga ixe treballo, ta asinas poder estar con os suyos fillos. A cinta s'ambienta en epoca actual d'a cinta (1993) en a ciudat de San Francisco en California y se rodó en ixa mesma ciudt. Ye una cinta que ha recibiu prous premios y nominacions; asinas, en a 66ena edición d'os Prermios Oscar recibió l'Oscar a lo Millor Maquillache, en a 51ena edición d'os Premios Globos d'Oro recibió dos premios, o Globo d'Oro a la Millor Cinta de Musical u Comedia y lo Globo d'Oro a lo Millor Actor de Musical u Comedia y en a 28ena edición d'os Premios BAFTA fue nominada a lo Millor Maquillache y Peluquería.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1993.
Cintas de 1993.
Mrs. Doubtfire